Coordenadas: 48°05′00″N 9°13′00″L﻿ / ﻿48.0833, 9.21667



****Hohenzollernsche Lande****  
**Hohenzollern / Territorio de Hohenzollern / Provincia de Hohenzollern**| Provincia do Reino de Prusia (1850-1918)Prov. do Estado Libre de Prusia (1918-1947) |
| 

|  |  |  |
| --- | --- | --- |
| ←  ←  | **1850 — 1947** |  |

 |
| 

|  |  |
| --- | --- |
| Bandeira | Escudo |
| Bandeira | Escudo |

 |
| Situación de {{{nome_común}}}Situación de {{{nome\_común}}}A provincia de Hohenzollern (en vermello), no reino de Prusia, dentro do Imperio alemán |
| **Capital** | Sigmaringen |
| **Relixión** | Católica |
| **Goberno** | Monarquía e, desde 1918, república |
| **Período histórico** | Idade Contemporánea |
|  • **Establecemento:** Unión dos principados de Hohenzollern-Sigmaringen e Hohenzollern-Hechingen | 12 de marzo de 1850 |
|  • **Disolución:** Proclamación polos Aliados da lei n° 46 | 25 de febreiro de 1947 |
| **Superficie** |
|  • 1939 | 1.142 km2 |
| **Poboación** |
|  • 1939 est. | 73.844  |
|      Densidade | 64,7/km² |

**Hohenzollern**, tamén coñecido como **País de Hohenzollern** e **Provincia de Hohenzollern** (en alemán: *Hohenzollernsche Lande*) foi unha provincia do reino de Prusia, e despois do Estado Libre de Prusia.

Historia
--------

A provincia foi creada como principado en 1850 pola fusión dos principados de Hohenzollern-Sigmaringen e Hohenzollern-Hechingen despois de que ambas as dúas liñas principescas gobernantes católicas e independentes da dinastía Hohenzollern entregaran a súa soberanía a Prusia, gobernada pola rama protestante dos Hohenzollern. Usaba o mesmo escudo de armas que a casa gobernante.

O 7 de decembro de 1849, polo tratado de Berlín, os príncipes Carlos Antonio de Hohenzollern-Sigmaringen e Constantino de Hohenzollern-Hechingen cederon os seus principados ao rei Frederico Guillerme IV de Prusia.

O 20 de febreiro de 1850 se intercambiaron as ratificacións.

O 12 de marzo de 1850, Frederico Guillerme IV promulgou a lei que incorporaba os dous principados ao reino de Prusia e, por Patente real, toma posesión de ambos.

Hohenzollern non foi unha provincia propiamente dita, e constaba dun único distrito, o *Regierungsbezirk* de Sigmaringen. A capital era Sigmaringen. Mentres Hohenzollern gozaba de todos os dereitos como unha nova provincia de Prusia, incluíndo a súa representación no parlamento prusiano, os asuntos militares eran gobernados pola provincia do Rin. O *Regierungsbezirk* Sigmaringen foi subdividido en sete *Oberamtsbezirke*, aínda que só catro deles permanecían en 1925, cando foron fusionados e redivididos como dous novos *Kreise*.

A Constitución do Estado Libre de Prusia excluía o territorio da súa lista de provincias pero prevía a súa representación no Consello do Estado (*Staatsrat*) creado pola representación das provincias na lexislación e na administración do Estado Libre. Porén, Hohenzollerne non estaba representado no *Reichsrat*.

Segundo o censo de 1939 contaba con 74.000 habitantes.

Tras a segunda guerra mundial, en 1945, a provincia quedou situada na zona de ocupación francesa.

En 1946, a administración militar francesa incluíuna no Estado de Wurtemberg-Hohenzollern que reagrupou despois co sur da antiga República Popular de Wurtemberg para formar o Land de Wurtemberg-Hohenzollern.

Mapa da provincia prusiana de Hohenzollern, 1930.
Desde 1952 Hohenzollern froma parte do Land de Badem-Wurtemberg.

Despois das reformas rexionais de 1973 as fronteiras de Hohenzollern foron finalmente eliminadas, e a rexión agora pertence aos distritos de Sigmaringen e Zollernalbkreis, que tamén inclúe territorio que previamente non pertencía á provincia de Hohenzollern.

Notas
-----

1. ↑  Territorial Reorganization Inside Germany. Abolition of the State of Prusia. Control Council Law No. 46 and Excerpt from Report of Military Governor *(en inglés)*.
2. ↑  Artigo 32. 1. O Conselllo do Estado (*Staatsrat*) componse de delegados provinciais. Cómpre entender por provincias as seguintes: Prusia Oriental, Brandeburgo, a cidade de Berlín, Pomerania, a Marca fronteiriza de Posnania-Prusia-Oriental, Baixa Silesia, Alta Silesia, Saxonia, Sleswig-Holstein, Hannóver, Westfalia, a Provincia renana e Hesse-Nassau.
3. ↑  Artigo 32. 3. Por outra parte, o territorio de Hohenzollern enviará un delegado.
4. ↑  Artigo 31. Constitúese, por representantes das provincias para a lexislación e a administración do país, un Consello de Estado (*Staatsrat*).

Véxase tamén
------------

### Bibliografía

#### Específica sobre Hohenzollern

* Bernhardt, Walter & Rudolf Seigel (1975): *Bibliographie der Hohenzollerischen Geschichte*. (= Arbeiten zur Landeskunde Hohenzollerns; Bd. 12). Sigmaringen: Thorbecke. ISBN 3-7995-6212-5.
* Genzmer, Walter (1955): *Hohenzollern* (Deutsche Lande – Deutsche Kunst). München/Berlin 1955.
* Zingeler, Karl Theodor & Wilhelm Friedrich Laur (1896): *Die Bau- und Kunst-Denkmäler in den Hohenzollern’schen Landen*. Stuttgart: Neff.

#### Sobre Prusia no seu conxunto

* Bled, Jean-Paul (2007): *Histoire de la Prusse*. París: Fayard. ISBN 978-2213626789.
* Clark, Christopher (2006): *Iron Kingdom. The Rise and the Downfall of Prussia, 1600-1947*. Allen Lane/ Penguin Books. ISBN 0-713-99466-5.
* Koch, H. W. (1984): *A History of Prussia.* Londres: Longman. ISBN 0-582-48190-2.
* MacDonogh, Giles (1994): *Prussia*. Londres: Sinclair-Stevenson. ISBN 1-85619-267-9.

### Outros artigos

* Reino de Prusia
* Estado Libre de Prusia
* Hohenzollern-Sigmaringen
* Hohenzollern-Hechingen

### Ligazóns externas

* Provincia de Hohenzollern *(en alemán)*

|  |  |
| --- | --- |
| Control de autoridades | 
* Wd: Q819762
* NKC: ge993153

 |